 Eng Cali Xoor Xoor oo ka mid ahaa gudidii Farsamo ama farsamo yaqaanadii waday Heshiiskii shirkada Dp-World ee Wareejinta Dekeda Berbera oo dhawaan Madaxweyne Siilaanyo xilka qaaday ayaa shalay Xafladii Xil Wareejinta ka sheegay inay si weyn isaga iyo Madaxtooyadu ugu murmeen oo ay ugu kala aragti duwanaadeen heshiiskaasi iyo qaabka uu macquulka ku yahay,waxaana uu sheegay inay arintaasi tahay mida uu xilka kaga tagay ee lagaga qaadayWaxaan ku noqonayaa Dad badan ayaa shaqada Dawlada Ka tagisteeda layaaba,laakiin waxaan idiin sheegayaa Inay nidaamka Dawladnimada ka mid ah tahay,waxa keli ah oo laga yaabaa inaad isweydiisaan ama dadka qaar ay maqlayeen Barnaamijka ku saabsan,Cali waxbuu diiday,Amar diido ayuu sameeyay,Wax caynkaas ah,BarnaamijkaasiDp-World barnaamij daneed oo dawladu leedahay oo qaranka ka dhexeeya ayuu ahaa,oo nin waliba Fikirkiisa iyo Aqoontiisa ku hagayo ayuunbay ahayd,Wax aniga iyo Dawlada na dhexgalayna muu jirin,barnaamijkaasina mid ay dawladu Gacanta ku haysay ayuu ahaa,aniguna aan ka ahaa Farsamo yaqaan,nin kibray oo shaqada ka hor yimid ma ihi,ee sidaasi wax haloo hagaajiyo uunbaa lahaa,sidaasi ayay aniga iila muuqanaysay. 